কোনো কোনো দিন আসে কান্নাগুলো রক্ত হয়ে ঝরে। সেই রক্তপাথারে দাঁড়িয়েও বিজয়কে দেখা যায়। জীবন বিলিয়েও অনুভব করা যায় ন্যায়ের পথে অবিচল থাকার অপার্থিব আনন্দ। ২৮ অক্টোবর ২০০৬ বাংলাদেশের ইতিহাসে তেমনই একটি দিন। কালো, রক্তাক্ত, নৃশংস। একই সাথে আত্মত্যাগের, প্রেরণার, আল্লাহর রাহে হৃদয়জমিন উর্বর করার। ক্ষমতার মোহে সেদিন আওয়ামী হায়েনাদের লগি-বৈঠার তাণ্ডবে অকালে ঝরে যায় অনেক তাজাপ্রাণ, বাকরুদ্ধ হয়ে পড়ে পুরো জাতি। মানবেতিহাসের স্বাভাবিকতায় নতুন ঘটনা ঘটে, বিস্মৃত হয় পুরাতন ইতিহাস। সবাই ভুলে গেলেও বাংলাদেশে যতদিন ইসলাম ও ইসলামী আন্দোলন থাকবে, ততদিন ২৮ অক্টোবর চিরজাগরুক শিখা হয়ে জ্বলবে ইসলামী আন্দোলনের প্রতিটি নেতাকর্মীর অন্তরে। বাতিলের মোকাবেলায় দৃঢ়তা প্রদর্শন, আর আল্লাহর দ্বীনের জন্য হাসিমুখে জীবন উৎসর্গের জীবন্ত চলচ্চিত্র ২৮ অক্টোবর।